Public procurement notice: Contract Notice
Published: 2019-11-18
Buyer: TeeSe Botnia Oy Ab
Country: FI
Contract type: Supplies
Procedure: Open procedure
CPV classification: 33000000
Submission deadline: 2019-12-16
Award criteria: The most economic tender

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Omaseurantaan soveltuvien verensokeriliuskojen, -mittareiden, pistolaitteiden ja lansettien hankinta Vaasan kaupungin, Kristiinankaupungin kaupungin, Maalahden-Korsnäsin terveyskeskuksen sekä Mustasaaren kunnan ja terveyskeskuksen tarpeisiin. Mustasaaren terveyskeskuksen yhteistoiminta-alueella on toimipisteet myös Oravaisissa ja Vöyrillä. TeeSe Botnia Oy Ab toteuttaa hankinnan mainittujen omistajiensa toimeksiannosta. TeeSe Botnia on omistajiensa yhteishankintayksikkö ja tekee päätöksen yhteishankinnasta. Puitejärjestelyyn valitaan kolme (3) sopimustoimittajaa, jollei kelpoisia tarjouksia ole vähemmän.
Omaseurantaan (potilaskäyttöön) tarkoitetuista tuotteista potilas valitsee yhteistyössä hoitajan / lääkärin kanssa hänelle hoidollisin perustein sopivimman tuotteen aloittaen halvimmasta hyväksytystä liuskasta.
TeeSe Botnia Oy Ab:n hankintapalvelut pyytää tarjouksia verensokeripitoisuuden määrittämiseen omaseurannassa käytettävistä tuotteista ns. tavallisten käyttäjien tarpeisiin. Tavallisiksi käyttäjiksi on luokiteltu tyypin I- ja II-diabetespotilaat sekä luokittelemattomat diabetespotilaat. Sopimuksen käyttäjiä ovat Vaasan kaupungin, Kristiinankaupungin kaupungin, Maalahden-Korsnäsin terveyskeskuksen sekä Mustasaaren kunnan ja terveyskeskuksen yksiköt. Mustasaaren terveyskeskuksen yhteistoiminta-alueella on toimipisteet myös Oravaisissa ja Vöyrillä. TeeSe Botnia Oy Ab toteuttaa hankinnan mainittujen omistajiensa toimeksiannosta. TeeSe Botnia on omistajiensa yhteishankintayksikkö ja tekee päätöksen yhteishankinnasta.
Sopimusta ei voida irtisanoa ensimmäisten kahdentoista (12) kuukauden aikana. Sopimusaika on puitejärjestelyn enimmäiskeston mukainen hankintalain 42 §:n mukaisesti kuitenkin siten, että sopimukset ovat ilman irtisanomista voimassa, kunnes uuden kilpailutuksen hankintapäätös on saanut lainvoiman ja uusi hankintakausi voi alkaa.
TeeSe Botnia Oy:n hankinta-asiantuntijat avaavat tarjoukset sähköisellä Cloudia-järjestelmällä ja avaustilaisuudesta laaditaan avauspöytäkirja. Tarjoukset voidaan avata myös muuna hankintayksikön sopivaksi katsomana ajankohtana tarjousten vastaanottamisen määräajan päättymisen jälkeen. Avaustilaisuus ei ole julkinen.
Liuskojen ja mittareiden tulee soveltua erilaisille potilasryhmille (esim. lapset, raskaana olevat ja iäkkäät potilaat). Käytön opetuksen ja oppimisen tulee olla helppoa, samoin tuotteiden tulee olla helposti käsiteltäviä. Näytteenoton vaivattomuus on tärkeää. Tarjottujen liuska/mittari -yhdistelmien tulee täyttää standardin ISO 15197-2015 -standardin vaatimukset ja niiden tulee olla testattuja puolueettomassa laboratoriossa, kuten esim. SKUP (Skandinavisk utprövning av laboratorieutrustning för patientnära analyser) tai yliopistollinen tutkimuslaitos. Tuotteen valmistajan, välittäjän tai maahantuojan suorittamia tutkimuksia ei hyväksytä. Mikäli tämän kilpailutuksen perusteella tehtävä puitejärjestely sisältää tuotteita, joita ei aikaisemmin ole ollut tilaajayksiköiden ja niiden potilaiden käytössä tai hankintakauden aikana otetaan käyttöön uusia, alkuperäiset sopimustuotteet korvaavia tuotteita, sovelletaan seuraavia periaatteita:
Potilaalla on oikeus käyttää oma varastonsa loppuun enintään kuuden (6) kuukauden ajan. Potilas valitsee yhteistyössä hoitajan / lääkärin kanssa hänelle hoidollisin perustein sopivimman tuotteen aloittaen halvimmasta hyväksytystä liuskasta. Henkilökunta opastaa ja esittelee vaihtoehtoja resurssiensa puitteissa. Vaihto ja koulutus toteutetaan potilaskäynnin yhteydessä ennalta sovitun hoitosuunnitelman mukaisesti, Vaasassa noin 50 potilasta / viikko. Siirtymäaika uusiin tuotteisiin on enintään vuosi, tavoitteena on lyhyempi siirtymäaika.
Koulutus, aloitusmateriaalin toimittaminen ja tiedottaminen sopimuksen käynnistämiseksi Sopimuksen saaja järjestää tilaajayksiköiden henkilökunnalle koulutusta hyväksytyistä tuotteista.
Sopimuksen valvonnan piiriin kuuluvat erityisesti palvelu ja tuotteiden laatu. Potilaille suunnatun HelpDesk -palvelun laatua (sisältö, ammattitaito, asiakaslähtöinen toimintatapa, kielitaito) seurataan ja arvioidaan sopimusaikana potilaspalautteiden ja diabetesvastuuhenkilöiden tekemien kontrollien perusteella. Koulutuksen asiantuntemus ym. arvioidaan tilaisuuden osallistujien toimesta. Diabetesvastuuhenkilöt arvioivat saamansa palvelun riittävyyttä tarjouspyynnössä asetettuihin vaatimuksiin nähden. Tuotteiden laadunseurantaa suoritetaan esim. pistokokeina tehtävillä koekäytöillä ja laboratoriotutkimuksilla.
Mikäli palvelu ei täytä tässä tarjouspyynnössä asetettuja vaatimuksia eikä sopimustoimittaja kirjallisesta huomautuksesta huolimatta korjaa toimintaansa on hankintayksiköllä oikeus sopimuksen purkamiseen. Purkamisperusteet syntyvät esim. toimitusten toistuvasta viivästymisestä, asiakaspalvelun (potilaat, henkilöstö) puutteista kielen / ammattitaidon tms. suhteen tai koulutusta / informointia ei toteuteta sitoumusten mukaisesti tai esim. tuotteiden käyttöikä tai muut tekijät poikkeavat ilmoitetusta tai tuotteet eivät täytä ISO 15197-2015 -standardin vaatimuksia.